Inside Arewa News: Dalilin Da Ya Sa PDP Ta Nemi Gafarar Al'ummar Nijeriya — Fadar Shugaban Kasa
Kakakin Shugaban Kasa, Garba Shehu ya ce har yanzu PDP ba ta karbi laifinta na wawushe arzikin kasa inda jam'iyyar ta bayyana shirin yaki da rashawa na gwamnatin tarayya a matsayin na wulakanta abokan adawar siyasa don haka babu wanda zai amince da wannan gafarar da suka nema.
Ya kara da cewa gwamnati na kalubalantar PDP kan su bayyanawa al'ummar Nijeriya adadin kudaden da suka sace sannan kuma su maido da wadannan kudaden wanda daga nan ne, al'ummar Nijeriya za su gafara masu.